Uppeldi og menntun - 16.02.2007 , Blaðsíða 99 99 BIRNA M. SVANBJÖRNSDÓTT I R erfiðara með að gera grein fyrir daglegum athöfnum barna sinna og virtust almennt taka minnst tillit til barna sinna af norrænu foreldrunum . Annað atriði sem var ein - kennandi fyrir Ísland var hversu mikill kynjamunur var á þátttöku í uppeldi en mæð - ur koma þar meira við sögu en feður . Íslensku börnin virtust njóta lítilla samvista við feður sína ( Baldur Kristjánsson , 2003 ) . Sigrún Júlíusdóttir ( 2003 ) telur þó að margt bendi til að ný gildi og áherslur séu að mótast í íslensku samfélagi . Hún segir að ungt fólk virðist nú fremur skipuleggja fjölskyldumyndun en áður og sæki jafnvel fjölskylduráðgjöf og fræðslu . Í hinum vestræna heimi er ríkjandi það viðhorf að notendur opinberrar þjónustu eigi að geta haft áhrif á þjónustuna , einkum ef hún snertir daglegt líf notandans , svo sem þjónusta skóla og heilsugæslu . Því meiri áhrif sem notandi getur haft þeim mun meiri árangurs má vænta af starfseminni ( Elísabet Svavarsdóttir og Ólafur Guðmunds - son , 1996 ) . Á Íslandi er gert ráð fyrir því að samstarfið um skólastarfið í heild fari fram á vegum foreldrafélaga . Þar eru mótaðar leiðir til að foreldrar fái tækifæri til áhrifa á skipulag og áherslur í skólastarfi ( Lög um grunnskóla 1995 : 35. gr. ) . Gerð var könnun á viðhorfi foreldra til samstarfs heimila og skóla í tveimur skólum í Kópavogi skóla - árið 1994 ? 1995 . Úrtakið var 200 foreldrar , 170 svöruðu eða 85% . Helstu niðurstöður könnunarinnar eru þær að um 92% aðspurðra foreldra töldu samstarf milli heimila og skóla skipta miklu eða mjög miklu máli en jafnstórum hluta þeirra fannst þeir hafa lítil sem engin áhrif á skólastarfið . Ríflega helmingur foreldra hafði aldrei haft samband við skólann utan hefðbundinna foreldradaga eða funda á skólaárinu og enn færri , eða um 35% , höfðu haft samband út af öðru en námi og einungis 3% höfðu reglubundið haft samband ( Elísabet Svavarsdóttir og Ólafur Guðmundsson , 1996 ) . Árin 2002 ? 2004 var gerð starfendarannsókn í Oddeyrarskóla á Akureyri á bættu samstarfi heimila og skóla og þar kemur fram ánægja hjá foreldrum með þann þátt verkefnisins sem snerist um uppeldi og foreldrahlutverk . Foreldrum þótti hafa skap - ast traust og jákvæðni í samskiptum heimilis og skóla . Eins voru foreldrar ánægðir með að fá hagnýt námskeið og fræðslufundi en best gekk með fræðsluþátt foreldra þegar fræðslan tengdist námi nemenda , þroska þeirra , félagstengslum eða forvörnum ( Ingibjörg Auðunsdóttir , 2006 ) . Þessar niðurstöður eru í takt við niðurstöður ETAI - rannsóknarinnar sem gerð var á árunum 1998 ? 2001 og er afrakstur samvinnu skóla - fólks frá Austurríki , Íslandi , Portúgal og Spáni . Þar kom fram að þegar foreldrum stóð til boða fræðsla hefði það bæði haft jákvæð áhrif á nám barnsins í skólanum og heima ( Rósa Eggertsdóttir , Gretar L. Marinósson o.fl. , 2002 ) . Þessar niðurstöður benda til þess að fræðsla til foreldra komi börnum þeirra til góða . Ef litið er til kenninga Bronfenbrenner er ljóst að margir samverkandi þættir hafa áhrif á þroska og vöxt barns en þær kenningar ásamt kenningum og hugmyndum um geðtengslamyndun , uppeldishætti og verndar - og áhættuþætti gefa skýrt til kynna að foreldrar gegna lykilhlutverki í umönnun barnsins og því mikilvægt að þeir geti sinnt því hlutverki eins og best verður á kosið . Ef sú tilfinning er á rökum reist sem nefnd er í inngangi , að foreldrar séu óöruggir í foreldrahlutverkinu , er mikilvægt að styðja þá í því hlutverki . Spurningin er hins vegar hvort þeir vilji slíkan stuðning eða ekki og hvort aldur foreldra , menntunarstig eða aðrir þættir hafi áhrif þar á . Ætla má að foreldrar vilji börnum sínum allt það besta en jafnframt má geta sér til um að þeir séu